Alassane Ouattara

Alassane Dramane Ouattara ([alasan wataʁa, al.a.san wa.ta.ra] ; bahasa Mandinka:  - lahir 1 Januari 1942) ialah seorang ahli politik Ivory Coast, presiden parti Himpunan Republikan (RDR), dan Presiden Côte d'Ivoire mulai 11 April 2011. Beliau sebelum ini pernah berkhidmat sebagai Perdana Menteri negara tersebut pada November 1990 hingga Disember 1993; mengikut perlembagaan negara yang sah ketika itu, beliau dilantik oleh mendiang Presiden Félix Houphouët-Boigny.Profile at IMF website, 12 Disember 2005.CV at Ouattara's website  .

Beliau turut pernah melibatkan kepakarannya dalam seberapa institusi antarabangsa termasuk Tabung Kewangan Antarabangsa (IMF) dan Bank Pusat Negara-Negara Afrika Barat (, BCEAO).

Awal hidup
Alassan lahir pada 1 Januari 1942 di Dimbokro, Afrika Barat Perancis. Beliau anak kepada Dramane Ouattara, seorang pengajar dan peniaga berjaya, dan Hadja Nabintou Cissé. Beliau keturunan orang Manding yang datang daripada Sékou Oumar Ouattara (1665-1745), raja pertama dinasti Ouattara dalam Empayar Kong yang merangkumi tidak sahaja negaranya malah juga Mali, Ghana dan Burkina Faso.

Beliau melanjutkan pengajiannya berbiasiswa di Institut Teknologi Drexel Universiti Pennsylvania tahun 1967 di mana beliau mendapat ijazah sarjana muda dalam bidang ekonomi. Beliau turut sempat mendapatkan ijazah kedoktoran dalam bidang sains ekonomi tahun 1972.

Kerjaya awal
Beliau memasuki tenaga kerja Tabung Kewangan Antarabangsa (IMF) di Washington, D.C. sebagai seorang pakar ekonomi setahun setelah menamatkan pengajiannya dari 1968 hingga 1973. Beliau dinaikkan pangkat sebagai penasihat Ketua Pengarah Tabung ini. Selain ini, beliau turut menjawat ketua Chargé de Mission Bank Tengah Afrika Barat (Banque Centrale des Etats de l’Afrique de l’Ouest) beribu pejabat di Paris dari 1973 hingga 1975. Beliau mengangkat sumpah sebagai Gabenor lembaga bank ini pada 22 Disember 1988. 

Beliau dilantik menjadi perdana menteri Côte d'Ivoire pada 7 November 1990 ketika masih dalam kedudukan IMF-nya, namun jawatannya ada diambil alih oleh Charles Konan Banny. 

Penceburan politik
Sebagai Perdana Menteri Cote D'Ivoire
Beliau memenangi pilihan raya presiden Côte d'Ivoire 2010 melawan Laurent Gbagbo dalam dua pusingan. Kemenangan Ouattara diiktiraf oleh kebanyakan pihak berdaulat di luar Côte d'Ivoire, termasuk Majlis Keselamatan Pertubuhan Bangsa-Bangsa Bersatu. Gbagbo enggan menerima tuntuan ini sehingga mencetuskan sebuah krisis politik yang hebat dalam negara, yang berakhir dengan penahanan Gbagbo pada 11 April 2011.

Sebagai Presiden

Rujukan

Pautan luar

 Alassane Ouattara.com 

|-

Kategori:Ahli politik Côte d'Ivoire
Kategori:Perdana Menteri Côte d'Ivoire
Kategori:Presiden Ivory Coast